CELEX: 62015CN0167
Language: da
Date: 2015-04-13 00:00:00
Title: Sag C-167/15: Anmodning om præjudiciel afgørelse indgivet af Tribunale civile di Roma (Italien) den 13. april 2015 — X mod Presidenza del Consiglio dei Ministri

27.7.2015   
            
            
               DA
            
            
               Den Europæiske Unions Tidende
            
            
               C 245/3
            
         Anmodning om præjudiciel afgørelse indgivet af Tribunale civile di Roma (Italien) den 13. april 2015 — X mod Presidenza del Consiglio dei Ministri
   (Sag C-167/15)
   (2015/C 245/03)
   Processprog: italiensk
   
      Den forelæggende ret
   
   Tribunale civile di Roma
   
      Parter i hovedsagen
   
   
      Sagsøger: X
   
      Sagsøgt: Presidenza del Consiglio dei Ministri
   
      Præjudicielle spørgsmål
   
   
               1)
            
            
               Skal direktiv 2004/80/EF (1) (artikel 12, stk. 2) fortolkes således, at det er til hinder for en national gennemførelseslov, der for så vidt som den hvad angår tilkendelse af erstatning ved hjælp af statslige midler henviser til bestemmelserne i lex specialis til fordel for ofre for forbrydelser, ikke sikrer ofre for almindelige voldsforbrydelser adgang til en generel materiel erstatningsordning og alene regulerer de proceduremæssige aspekter vedrørende adgang til denne ordning i grænseoverskridende situationer?
            
         
               2)
            
            
               Skal direktiv 2004/80/EF (artikel 12, stk. 2) fortolkes således, at bestemmelsen kræver, at der indføres en generel materiel beskyttelsesordning fra statens side eller i det mindste en ordning med et minimumsindhold og, i det sidstnævnte tilfælde, hvilke kriterier skal da anvendes ved fastlæggelsen af en sådan ordning?
            
         
      (1)  Rådets direktiv 2004/80/EF af 29.4.2004 om erstatning til ofre for forbrydelser (EUT L 261, s 15).